CELEX: 31983R1870
Language: el
Date: 1983-07-07 00:00:00
Title: Κανονισμός (ΕΟΚ) αριθ. 1870/83 της Επιτροπής της 7ης Ιουλίου 1983 περί εξουσιοδοτήσεως της Ελληνικής Δημοκρατίας να αναστείλει το 1983 τους δασμούς που εφαρμόζονται κατά την εισαγωγή ορισμένων ελαίων και ελαιούχων σπόρων

Avis juridique important

|

31983R1870

Κανονισμός (ΕΟΚ) αριθ. 1870/83 της Επιτροπής της 7ης Ιουλίου 1983 περί εξουσιοδοτήσεως της Ελληνικής Δημοκρατίας να αναστείλει το 1983 τους δασμούς που εφαρμόζονται κατά την εισαγωγή ορισμένων ελαίων και ελαιούχων σπόρων  

Επίσημη Εφημερίδα αριθ. L 186 της 09/07/1983 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 1870/83 ΤΗΣ ΕΠΙΤΡΟΠΗΣ  της 7ης Ιουλίου 1983  περί εξουσιοδοτήσεως της Ελληνικής Δημοκρατίας να αναστείλει το 1983 τους δασμούς που εφαρμόζονται κατά την εισαγωγή ορισμένων ελαίων και ελαιούχων σπόρων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας (1), και ιδίως το άρθρο 64 παράγραφος 4,  Εκτιμώντας:  ότι για ορισμένα προϊόντα υπαγόμενα στις κλάσεις 12.01, 15.07 και 15.12 του Κοινού Δασμολογίου οι δασμοί βάσεως καθορίζονται στο άρθρο 64 παράγραφος 3 της πράξεως προσχωρήσεως· ότι ο καθορισμός αυτός σε πολύ υψηλό επίπεδο κινδυνεύει να καταστήσει δύσκολο τον κανονικό εφοδιασμό με πρώτες ύλες των ελληνικών βιομηχανιών μεταποιήσεως· ότι η Ελληνική Δημοκρατία ζήτησε, σύμφωνα με το άρθρο 64 παράγραφος 4 υπό α) της πράξεως προσχωρήσεως, την εξουσιοδότηση να προβεί σε αναστολή των δασμών για ορισμένες ποσότητες των εν λόγω προϊόντων·  ότι είναι απαραίτητο να εξασφαλισθεί στους εισαγωγείς η ελεύθερη πρόσβαση στις ποσότητες που προβλέπονται για τα εν λόγω προϊόντα·  ότι ο κανονισμός (ΕΟΚ) αριθ. 3471/82 της Επιτροπής (2) εξουσιοδότησε την Ελληνική Δημοκρατία κατά το πρώτο εξάμηνο του 1983 να αναστείλει τους δασμούς για συγκεκριμένες ποσότητες·  ότι κατά τη διάρκεια της περιόδου αυτής οι ποσότητες που καθορίστηκαν από τον ως άνω κανονισμό δεν καλύφθηκαν· ότι γι' αυτό πρέπει να προβλεφθεί η δυνατότητα αναστολής των δασμών από την Ελληνική Δημοκρατία για το δεύτερο εξάμηνο του 1983 για μία ποσότητα ίση προς αυτή που προβλέπεται για το πρώτο εξάμηνο, προσαυξημένη με το υπόλοιπο των ποσοτήτων που καθορίσθηκαν γι' αυτό το εξάμηνο· για λόγους διοικητικής απλουστεύσεως πρέπει να καθορισθεί μία ποσότητα για ολόκληρο το έτος 1983 καταργώντας ταυτόχρονα τον ανωτέρω κανονισμό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η Ελληνική Δημοκρατία εξουσιοδοτείται να αναστείλει τους δασμούς που εφαρμόζονται κατα την εισαγωγή από την Κοινότητα των Εννέα και τις τρίτες χώρες, στα προϊόντα που αναγράφονται στο παράρτημα και για τις ποσότητες που ορίζονται σ' αυτό, ως το επίπεδο που εμφαίνεται απέναντι από το καθένα.  Η εξουσιοδότηση αυτή ισχύει από την 1η Ιανουαρίου έως τις 31 Δεκεμβρίου 1983.  Άρθρο 2  Η Ελλάδα εγγυάται στους εισαγωγείς των εν λόγω προϊόντων την ελεύθερη πρόσβαση στις ποσότητες που αναφέρονται στο παράρτημα.  Όσον αφορά τα προϊόντα της διακρίσεως 15.12 Β του Κοινού Δασμολογίου, η Ελλάδα ανακοινώνει στην Επιτροπή τις διατάξεις που έλαβε για την εξασφάλιση της κατανομής των ποσοτήτων αυτών μεταξύ των ενδιαφερομένων εισαγωγέων.  Άρθρο 3  Η Ελλάδα ενημερώνει την Επιτροπή στην αρχή κάθε τριμήνου για τις εισαγωγές που κατά τη διάρκεια του προηγούμενου τριμήνου καταλογίσθηκαν στις ποσότητες που αναφέρονται στο παράρτημα.  Άρθρο 4  Ο κανονισμός (ΕΟΚ) αριθ. 3471/82 καταργείται.  Άρθρο 5  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες στις 7 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 291 της 19. 11. 1979, σ. 9.  (2) ΕΕ αριθ. L 365 της 24. 12. 1982, σ. 27.  ΠΑΡΑΡΤΗΜΑ  1.2.3.4,5 //   //   //   //   //   //   //   // Δασμός   //  1.2.3.4.5 // Κλάση  του Κοινού  Δασμολογίου   // Περιγραφή εμπορευμάτων   // Ποσότητα σε τόνους   // έναντι τρίτων  χωρών   // έναντι της  Κοινότητας των  Εννέα   //   //   //   //   //   // 12.01  // Σπέρματα και καρποί ελαιώδεις, έστω και τεθραυσμένοι:  //   //   //   //   // ex Β. Έτερα, εξαιρέσει των σπόρων λίνου και κίκεως  // 35 000 (1)   // ατελώς  // ατελώς  // 15.07  // Έλαια φυτικά μόνιμα, ρευστά ή αλοιφώδη, ακαθάριστα, κεκαθαρμένα ή εξηυγενισμένα:  //   //   //   //   // Δ. Λοιπά έλαια:  //   //   //   //   // ex Ι. Προοριζόμενα δια τεχνικάς ή βιομηχανικάς χρήσεις, ετέρας της παρασκευής προϊόντων δια την ανθρώπινην κατανάλωσιν, εξαιρέσει του λινελαίου  // Δεν υφίσταται ποσοτικός περιορισμός  // 8  // 0  //   // ex ΙΙ. β) 2 ββ) Προοριζόμενα:  - δια την στίλβωσιν της σταφίδος (2)  // 4 000   // 15  // 0  //   // - δια συσκευασίαν δια την λιανικήν πώλησιν, δια θεραπευτικάς ή προφυλακτικάς χρήσεις (2)  // 1 500   //   //   // 15.12  // Έλαια και λίπη ζωικά ή φυτικά μερικώς ή ολικώς υδρογονωμένα και έλαια και λίπη ζωικά ή φυτικά στερεοποιημένα ή εσκληρυμμένα δια πάσης μεθόδου, έστω και εξηυγενισμένα (ραφινέ), αλλ' ουχί περαιτέρω επεξειργασμένα  //  //   //   //   // Β. Άλλως παρουσιαζόμενα  // 18 000   // 31  // 13  //   //   //   //   //  (1) Βάρος σε ισοδύναμο ελαίου, προσδιοριζόμενο σύμφωνα με τις διατάξεις του κανονισμού (ΕΟΚ) αριθ. 54/81.  (2) Ο έλεγχος της χρησιμοποιήσεως στον ειδικό αυτό προορισμό πραγματοποιείται κατ' εφαρμογή των εκδιδομένων επί του αντικειμένου κοινοτικών διατάξεων.